П Р О Т О К О Л   № 09
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 15.04.2021 г.

Днес, 15.04.2021 г. /четвъртък/ от 13.00 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова 
ЧЛЕНОВЕ:  Калина Чапкънова 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРВССАОСВ и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Предложение от главния секретар на Администрацията на главния прокурор за промени в Класификатора на длъжностите в администрацията на ПРБ. /Вх. № ВСС-5821/14.04.2021 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА предложението от главния секретар на Администрацията на главния прокурор за промени в Класификатора на длъжностите в администрацията на ПРБ, както следва:
- Промяна в диапазона на ранговете за длъжностите в раздел Б.3. „Технически длъжности“, за които се изисква основно образование: „чистач“ и „пазач“ като максималният ранг става ІІІ /трети/, а в раздел В „Специализирана администрация“ за длъжността „прокурорски помощник“ – V-ти ранг се определя на новопостъпили съдебни служители без юридически стаж, и ІV-ти ранг – за новопостъпили съдебни служители с юридически стаж, не по-малко от 3 г.

- Уеднаквяване на размера на възнагражденията за длъжностите „съдебен статистик“ и „съдебен архивар“ с тези на длъжностите „съдебен деловодител“ и „съдебен секретар“.
.
- За длъжности на които долният диапазон на възнагражденията е определен на минималната работна заплата /МРЗ/ за страната да отпадне изразът МРЗ, като долният диапазон на възнагражденията се увеличава с 20 лв. спрямо МРЗ.

1.2. ИЗПРАЩА проекта на Класификатор на длъжностите в администрацията на ПРБ с отразените промени, на Комисия „Бюджет и финанси“ към Пленума на ВСС, за съгласуване.
1.3. ВНАСЯ, на основание чл. 341, ал. 1 от ЗСВ, проекта на Класификатор на длъжностите в администрацията на ПРБ в заседание на Прокурорската колегия на ВСС, след получаване на становище от КБФ, за разглеждане и произнасяне.

ПРЕДСЕДАТЕЛ 
НА КОМИСИЯТА:      /п/
			   ГЕРГАНА МУТАФОВА